Diari Oficial de la Generalitat Valenciana


Sumari del DOGV 8911, del 23-09-2020 (2020/7608)

RESOLUCIÓ d'11 de setembre de 2020, del president de Turisme Comunitat Valenciana, de concessió dels Premis Turisme Comunitat Valenciana en l'edició corresponent a 2019.
-------------------------------------------------------------------------------------------------------------------------------------------------------------------------

### Dades del document

Número de DOGV
:   8911

Data del DOGV
:   23-09-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/7608


Data del document
:   11-09-2020

Organisme emissor
:   Turisme Comunitat Valenciana

Tipus de document
:   Resolució

Anàlisi jurídica

 Descriptors 

:   * distinció honorífica

RESOLUCIÓ d'11 de setembre de 2020, del president de Turisme Comunitat Valenciana, de concessió dels Premis Turisme Comunitat Valenciana en l'edició corresponent a 2019. [2020/7608]  
Mitjançant la Resolució de 21 de febrer de 2020, del president de Turisme Comunitat Valenciana, es van convocar els Premis Turisme Comunitat Valenciana 2019.  
L'apartat 4 de l'article 13 d'aquesta resolució estableix que els premis es concediran mitjançant una resolució del president de Turisme Comunitat Valenciana.  
Així mateix, l'esmentada resolució de convocatòria de premis disposa en l'article 8 que la presidència del jurat dels Premis Turisme Comunitat Valenciana 2019 recaurà en la persona titular de la direcció de Turisme Comunitat Valenciana, i li correspondrà elevar la proposta de concessió de premis a la presidència de Turisme Comunitat Valenciana, d'acord amb el que disposa l'apartat 3 de l'article 13 de la resolució.  
En virtut de l'anterior, vista l'acta de la reunió del jurat de data 8 de setembre de 2020, que recull els acords adoptats i la proposta de resolució del director de Turisme Comunitat Valenciana i president del jurat, de data 10 de setembre de 2020, que conté la relació proposada de candidats per a premiar, resolc:  
  
Primer  
Concedir els Premis Turisme Comunitat Valenciana 2019, en cadascuna de les modalitats convocades, a les candidatures següents:  
  
Modalitat 1, a la trajectòria turística, que s'atorgarà a qui s'haja distingit, al llarg dels anys, per la realització d'activitats que repercutisquen de manera positiva en el turisme de la Comunitat Valenciana, amb la qual cosa es reconeixen els mèrits de persones o col·lectius que es caracteritzen por el seu esforç i dedicació, tant en el desenvolupament d'iniciatives empresarials o de dinamització de productes i destinacions turístiques de la Comunitat Valenciana, com en el desenvolupament de la seua professió o activitat mitjançant una participació activa i participativa dins de les seues empreses, en pro del nostre turisme.  
  
AL PALAU DUCAL DELS BORJA FUNDACIÓ DE LA COMUNITAT VALENCIANA  
Modalitat 2, a la formació, investigació i innovació en turisme, que s'atorgarà a qui, durant 2019, haja desenvolupat projectes d'investigació i/o de base innovadora aplicats sobre l'activitat turística, siga en l'àmbit de la creació o gestió d'empreses, la configuració de nous productes turístics, el reposicionament de destinacions o la seua especialització o qualssevol altres actuacions d'índole similar que comporten un increment de la competitivitat del sector turístic valencià.  
  
  
AL I CURS D'ESPECIALITZACIÓ EN TURISME GASTRONÒMIC I CULTURA CULINÀRIA  
Modalitat 3, a la promoció i comunicació turística, que s'atorgarà a qui, durant l'any 2019, haja dut a terme acciones de promoció o campanyes de comunicació turístiques noves, tant des de l'àmbit d'empresa turística i en relació als serveis que aquesta oferisca al consumidor turístic, com des de la posada al mercat de productes turístics singulars. Així mateix, s'inclouen en aquesta modalitat les iniciatives desenvolupades per les destinacions turístiques que sempre que hagen suposat una millora clara del seu posicionament en els mercats mitjançant la realització d'activitats de promoció i comunicació que incidisquen en els seus valors diferencials i l'execució dels quals haja comportat un increment de fluxos turístics cap a ells.  
  
A LA XIX EDICIÓ FIRA PRIMER TALL DE LA MEL D'AYORA  
  
Modalitat 4, al turisme sostenible, que s'atorgarà a qui, durant 2019, haja contribuït significativament al desenvolupament d'iniciatives que hagen suposat una clara millora de la competitivitat d'un producte o destinació turística mitjançant l'aplicació de criteris d'excel·lència i sostenibilitat per al desenvolupament, i es valoraran de manera especial totes les actuacions que hagen anat adreçades a augmentar la sensibilització respecte a la contribució del turisme sostenible al desenvolupament, i també aquelles altres que hagen servit per a fer del turisme un catalitzador de canvi positiu en algun dels àmbits següents:  
  
a) Creixement econòmic sostenible.  
b) Generació d'ocupació i reducció de la pobresa.  
c) Ús eficient dels recursos i protecció del mitjà ambiente.  
d) Foment dels valors culturals i la diversitat del patrimoni.  
  
A L'ASSOCIACIÓ DE MUNICIPIS FORESTALS DE LA COMUNITAT VALENCIANA (AMUFOR), ART RUPESTRE I EL BOSC COM A MODEL DE GESTIÓ DEL TURISME  
Modalitat 5, al turisme inclusiu, que s'atorga a qui, durant 2019, haja contribuït significativament a la millora de l'accessibilitat en tots els components del sector turístic, partint de la base que l'accessibilitat integral millora la qualitat de l'oferta turística i li dona un valor afegit i permet gaudir de l'oci als turistes amb limitacions en les seues capacitats físiques o intel·lectuals, amb disminució o pèrdua de les seues capacitats sensorials auditives o visuals, amb plurideficiències, d'edat avançada, amb lesions temporals que redueixen les seues capacitats, embarassades en avançat estat de gestació, la mobilitat física de les quals està temporalment reduïda i turistes que transporten cotxes de bebé o uns altres elements que dificulten la seua mobilitat. També es valorarà el desenvolupament d'activitats o iniciatives dirigides al desenvolupament del codi ètic del turisme valencià, mitjançant la implantació d'accions de responsabilitat social empresarial o corporativa.  
  
A LA NOCHE DE LAS VELAS. TITAGUAS  
Modalitat 6, al turista responsable, que s'atorgarà a qui, durant la seua estada en 2019 a la Comunitat Valenciana, s'haja distingit per promoure una interacció respectuosa entre l'experiència turística realitzada i el respecte i protecció dels elements naturals, culturals i/o socials vinculats a la comunitat local en la qual aquesta s'ha desenvolupat.  
  
(Ex aequo) a aquestes dues empreses que, pel producte que ofereixen i les característiques de la seua gestió, atrauen turistes responsables i compromesos amb el nostre territori i cultura.  
A VIUNATURA, SL.  
A HORTA VIVA'VALÈNCIA ORIGINAL TOURS  
  
  
Segon  
Que pel president de Turisme Comunitat Valenciana, a proposta del jurat, i en compliment del que s'estableix en l'article 12 de la Resolució de 21 de febrer de 2020 i la posterior Resolució de 13 de juliol de 2020, que modifica l'esmentat article, que queda redactat en els termes següents:  
  
«Article 12. Menció especial  
A proposta del president o presidenta del jurat, Turisme Comunitat Valenciana podrà atorgar mencions especials a aquelles persones o entitats que durant 2020 s'hagen distingit per la seua important contribució a pal·liar els efectes ocasionats per la Covid-19 sobre el sector turístic valencià, siga aquesta contribució de caràcter general o específica en un àmbit concret d'actuació.»  
  
S'atorgue una menció especial:  
  
A l'ONG World Central Kitchen, des de València, a Menús Solidaris de Castelló i a Alacant Gastronòmica Solidària, que van oferir 300.000 menús solidaris, per la seua aportació en els moments més durs de la pandèmia.  
  
A l'Institut per a la Qualitat Turística Espanyola (ICTE) i a Eva Beltrán Zurita (tècnica de qualitat de Turisme Comunitat Valenciana), per l'esforç realitzat en l'elaboració de les guies d'especificacions per a la reducció del contagi pel coronavirus SARS-COV-2 en establiments turístics i recomanacions per a destinacions turístiques respecte de recursos turístics de primer ordre com són les platges o les destinacions d'interior.  
  
Als hotels, Hotel Luz Castelló, AC València i Complejo San Juan de Alicante, que van ser medicalitzats i van acollir pacients de Covid, per la seua contribució a l'atenció sanitària durant en els moments més durs de la pandèmia.  
  
Tercer  
Ordenar la publicació d'aquesta resolució en el Diari Oficial de la Generalitat Valenciana, de conformitat amb el que s'estableix en l'article 13, apartat 4, de la convocatòria dels Premis Turisme Comunitat Valenciana 2019, de 21 de febrer de 2020.  
  
Contra aquesta resolució, que posa fi a la via administrativa, podrà interposar-se un recurs contenciós administratiu davant dels jutjats contenciosos administratius, dins del termini de dos mesos comptats des de l'endemà de la notificació i, potestativament, podrà interposar-s'hi un recurs de reposició davant del president Turisme Comunitat Valenciana, en el termini d'un mes a comptar de l'endemà de la notificació d'aquesta, tot això de conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 11 de setembre de 2020.- El president de Turisme Comunitat Valenciana: Francesc Colomer Sánchez.